laion/Wikipedia-Exotic huggingface dataset:
ღების უღელტეხილი

ღების უღელტეხილი — უღელტეხილი საქართველოსა და რუსეთის (ჩრდილოეთი ოსეთი) საზღვარზე, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭის კავკასიონზე. სიმაღლე ზღვის დონიდან 3461 მ. მიდამოები აგებულია პალეოზოური გრანიტოიდებით. მდინარე რიონის ზემოთს აკავშირებს მდინარე ურუხის აუზთან. დამახასიათებელია ნივალური ლანდშაფტი. ქართული საბჭოთა ენციკლოპედია, ტ. 10, თბ., 1986. — გვ. 584.
მუდმივი ძრავა

მუდმივი ძრავა (ლათ. Perpetuum Mobile) — წარმოსახვითი მოწყობილობა, რომლითაც მიიღებული ენერგია მასზე დახარჯულ ენერგიაზე მეტია. (მ. ქ. კ. გაცილებით მეტია 100%-ზე) პირველი ტიპის მუდმივი ძრავა — წარმოსახვითი მანქანა, რომელსაც შესწევს უნარი იმუშაოს საწვავის ან და სხვა ენერგო რესურსების გამოყენების გარეშე. მათი არსებობა ეწინააღმდეგება თერმოდინამიკის პირველ კანონს, აქედან გამომდინარე ამოქმედების ყველა მცდელობა განწირულია. მეორე ტიპის მუდმივი ძრავა — წარმოსახვითი მანქანა, რომელიც ამოქმედებისას გარდაქმნიდა მთელ ენერგიას სითბურ ენერგიად, რომელსაც შთანთქამდა ირგვლივ მყოფი სუბსტანციებიდან. ეს კი ეწინააღმდეგება თერმოდინამიკის მეორე კანონს, აქედან გამომდინარე, ამოქმედების ყველა მცდელობა განწირულია. მესამე ტიპის მუდმივი ძრავა — წარმოსახვითი მანქანა, რომელიც გამორიცხავს ხახუნს, ხოლო მოძრაობა შესრულდება მასის ინერციიდან გამომდინარე. თუმცაღა შეუძლებელია ასეთი მანქანის შექმნა, რადგანაც ის იქნება მხოლოდ თავის თავის მამოძრავებელი. ეს ძალიან წააგავს პლანეტათა მოძრაობას, ხახუნი კოსმოსში ნულია, ხოლო პლანეტებს რამხელა მასა აქვთ თავად მოგეხსენებათ. აქედან გამომდინარე დიდი მასის წარმოსახვითი მანქანა უფრო მუშა უნდა იყოს ვიდრე მცირე ზომის. თუმცაღა ასეთი მანქანა იმოძრავებდა, მაგრამ მისგან ნებისმიერი ენერგიის მოტაცება მის მოძრაობას ან შეანელებდა ან საბოლოოდ დაასრულებდა. ერთადერთი ენერგიის რაოდენობა რომლის მიღებასაც ჩვენ შევსძლებთ ასეთი მექანიზმიდან ეს იქნება მაქსიმუმ ის ენერგია რომელსაც ჩავდებთ დასაწყისში მის ასამოქმედებლად. 1775 წელიდან პარიზის აკადემიამ მუდმივი ძრავების არარეალისტურობიდან გამომიდნარე გადაწყვიტა რომ აღარ მიეღო გამოგონების დაპატენტებაზე განცხადებები. ენციკლოპედია „ბრიტანიკა“ Universalis
ლერესი

ლერესი (ესპ. Río Lérez) — მდინარე სამხრეთ-აღმოსავლეთ გალისიაში, ესპანეთი. სიგრძე 60 კმ. მდინარე გაივლის ესპანეთის 4 მუნიციპალიტეტს და ერთვის ატლანტის ოკეანეს, ქალაქ პონტევედრასთან. Rivers of Spain დაარქივებული 2010-11-13 საიტზე Wayback Machine.
არაბული ციფრები

არაბული ციფრები — ტრადიციული კრებულის სახელწოდება შემდგარი ათი ნიშნისგან: 0, 1, 2, 3, 4, 5, 6, 7, 8, 9; ახლა გამოიყენება მრავალ ქვეყანაში რიცხვების დასაწერად. არაბული ციფრები ინდოეთში გაჩნდა სავარაუდოდ V საუკუნეში. იმავე დროს გაჩნდა ციფრი „ნულის“ ფორმალიზება და ახსნა. ტრადიციული არაბული ციფრები არის ინდური ციფრების სახეცვლილი ვარიანიტი, რომელიც არაბული დამწერლობაში გამოიყენება. ინდური სისტემით წერის ფართოდ გავრცელებას მაჰმადიანი მეცნიერი ალ-ხორეზმი ეწეოდა, მსოფლიოში ცნობილი წიგნის „ქითაბ ალ-ჯაბრ ვალ-მუკაბარას“ ავტორი. არაბული ციფრები ევროპელებისთვის X—XIII საუკუნეებში გახდა ცნობილი. რომაული ციფრები ↑ Florian Cajori, A History of Mathematical Notations, Cosimo, Inc.. — გვ. 64-66, ISBN 9781602066847.
გრეგორიო ხუარესი

გრეგორიო ხუარესი (ესპ. Gregorio Juárez, დ. 1 მაისი, 1800, ლეონი — გ. 21 სექტემბერი, 1879) — ნიკარაგუის მე-8 პრეზიდენტი. მან როსალიო კორტესთან ერთად შექმნა ხუნტა და სათავეში ჩაუდგა ნიკარაგუის მართვას.
როსალიო კორტესი

როსალიო კორტესი (ესპ. Rosalío Cortés) ნიკარაგუელი პოლიტიკოსი ნიკარაგუის მე-8 პრეზიდენტი. მან გრეგორიო ხუარესთან ერთად შექმნა ხუნტა და სათავეში ჩაუდგა ნიკარაგუის მართვას.
თენგიზ ქართველიშვილი

თენგიზ გიორგის ძე ქართველიშვილი (დ. 18 ოქტომბერი, 1945, თბილისი, საქართველოს სსრ) — ქართველი მხატვარი. 1953-1960 წწ. სწავლობდა თბილისის 53-ე საშუალო სკოლაში 1960-1969 წწ. თბილისის ი. ნიკოლაძის სამხატვრო სასწავლებელში 1969-1974 წწ. თბილისი სახელმწიფო სამხატვრო აკადემიაში 1973-1975 წწ. მუშაობდა თბილისის ოპერისა და ბალეტის თეატრში მხატვარ-დეკორატორად. 1975-1978 წწ. მუშაიბდა სასოფლო-სამეურნეო ინსტიტუტის სახალხო თეატრის და ანსამბლ “”გორდელას “ მთავარ მხატვრად, გაფორმებული აქვს თეატრალური სპექტაკლები. 1978-1980 წწ. მუშაობდა შ. ამირანაშვილის სახ. საქართველოს ხელოვნების სახელმწიფო მუზეუმში ექსპოზიციის განყოფილების გამგედ. 1980- წლიდან დღემდე არის ამ მუზეუმის სექტორის გამგე – მთავარი მხატვარი. წლების მანძილზე მონაწილეობს როგორც რესპუბლიკურ ასევე საკავშირო გამოფენებში, 1983 წელს მიენიჭა წლის საუკეთესო მხატვრის წოდება და მედალი, გამოცემული აქვს 300-ზე მეტი პლაკატი , მოაწყო 8 პერსონალური გამოფენა როგორც საქართველოში ასევე საზღვარგარეთ. 2001 წელის მიენიჭა ხელოვნების საერთაშორისო ფესტივალის პირველი ხარისხის პრემია და დიპლომი. 2001 წლიდან არის ღირსების მედლის კავალერი. 1992-2001 წლებში მუშაობდა ფილმებზე როგორც დამდგმელი მხატვარი. 1992-1993 “შემსრულებელი” რეჟისორი მიხო ბორაშვილი 1995- “შიში” რეჟისორი ზ. სავანელი 2001 წ. “ცარიელი სივრცე” რეჟისორი მიხო ბორაშვილი მისი ბიოგრაფია შესულია წიგნში “ვინ ვინ არის“. Geocinema.ge დაარქივებული 2015-09-21 საიტზე Wayback Machine. Art.gov.ge[მკვდარი ბმული] მხატვარ თენგიზ ქართველიშვილის აფიშებისა და პლაკატების კოლექციას ეროვნული არქივი დაიცავს[მკვდარი ბმული]
ფრანსისკო ბაკა

ფრანსისკო ბაკა (ესპ. Francisco Baca) ნიკარაგუელი პოლიტიკოსი, ნიკარაგუის მე-11 პრეზიდენტი.
ორლოვკა

ორლოვკა — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში (გორელოვკის თემი), მდებარეობს მდინარე ბუღდაშენის მარცხენა ნაპირას. ნინოწმინდა-გიუმრის საავტომობილო გზაზე. ზღვის დონიდან 2040 მეტრი. ნინოწმინდიდან 8 კილომეტრი. სოფელი 1840-იან წლებში გააშენეს რუსეთიდან გადმოსახლებულმა დუხობორებმა. სოფელში არის საჯარო სკოლა. ქართული საბჭოთა ენციკლოპედია, ტ. 7, თბ., 1984. — გვ. 579. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ ხუციშვილი ლ., პაპუაშვილი ნ., დუხობორები // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 276, ISBN 978-9941-0-0902-0. ↑ 2002 წლის მოსახლეობის აღწერის მონაცემები. დაარქივებულია ორიგინალიდან — 2012-04-19. ციტირების თარიღი: 2012-05-27.
ედუარდო მონტიელი

ედუარდო მონტიელი (ესპ. . Eduardo Montiel) ნიკარაგუელი სამხედრო პირი და ნიკარაგუის 21-ე პრეზიდენტი
ფრანსისკო ბაკა იხო

ფრანსისკო ბაკა იხო (ესპ. Francisco Baca hijo) ნიკარაგუელი პოლიტიკოსი და ნიკარაგუის 25-ე პრეზიდენტი
ხუან პაბლო რეიესი

ხუან პაბლო რეიესი (ესპ. . Juan Pablo Reyes) ნიკარაგუელი პოლიტიკოსი და ნიკარაგუის 26-ე პრეზიდენტი.
თერმოდინამიკის პირველი კანონი

თერმოდინამიკის პირველი კანონი — თერმოდინამიკის ორი ძირითადი კანონიდან ერთი, წარმოადგენს ენერგიის მუდმივობის კანონს იმ სისტემისთვის, რომლისთვისაც განსაზღვრულ როლს თამაშობს სითბური ენერგია. თერმოდინამიკის პირველი კანონი ჩამოყალიბდა XIX საუკუნის შუა ხანებში. გერმანელი მეცნიერის ი. მაიერის, ინგლისელ ფიზიკოს ჯ. ჯოულისა და გერმანელი ფიზიკოს გ. გელმგოლცის მიერ. თერმოდინამიკის პირველი კანონის თანახმად, თერმოდინამიკურ სისტემას შეუძლია მუშაობის შეასრულება ან საკუთარი ენერგიის ან და გარე ენერგიების ხარჯზე. აქედან გამომდინარე თერმოდინამიკის პირველი კანონი შეუძლებელს ხდის მუდმივი ძრავების არსებობას. ენერგიით, რომელსაც სისტემა სითბოს სახით იღებს, იცვლება არა მარტო მისი შინაგანი ენერგია, არამედ გამოიყენება გარე ძალების დასაძლევადაც. სისტემის შინაგანი ენერგიის ცვლილება ტოლია, შესრულებული მუშაობისა და სითბოს იმ რაოდენობი ჯამისა რომელიც სისტემაზე გადაეცემა. «სისტემის სრული ენერგიის ცვლილება კვაზისტატიკურ პროცესში ტოლია სითბოს ენერგიისა Q {\displaystyle Q} , მიღებულს სისტემა, ჯამში ენერგიის ცვლილებისა, დაკავშირებულს ნივთიერების რაოდენობისა N {\displaystyle N} ქიმიური პოტენციალისას μ {\displaystyle \mu } , ასევე მუშაობისა A ′ {\displaystyle A'} , რომელიც შესრულდა გარე ძალები დასაძლევად დაკლებულს მუშაობის იმ სიდიდისა A {\displaystyle A} , რომელიც სისტემამ შეასრულა»: Δ U = Q − A + μ Δ N + A ′ {\displaystyle \Delta U=Q-A+\mu \Delta N+A'} . სითბოს მცირე რაოდენობის δ Q {\displaystyle \delta Q} , მცირე მუშაობის δ A {\displaystyle \delta A} და შინაგანი ენერგიის d U {\displaystyle dU} მცირე ზრდის შემთხვევაში, თერმოდინამიკის პირველ კანონს ექნება შემდეგი სახე: d U = δ Q − δ A + μ d N + δ A ′ {\displaystyle dU=\delta Q-\delta A+\mu dN+\delta A'} . განვიხილოთ შემდეგი შემთხვევები: თუ δ Q > 0 {\displaystyle \delta Q>0} , სითბო სისტემაშია მიმართული. თუ δ Q < 0 {\displaystyle \delta Q<0} , სითბო სისტემიდან გამოედინება. თუ δ Q = 0 {\displaystyle \delta Q=0} , ადიბატური სისტემა. თერმოდინამიკის პირველი კანონი: ა) იზობარული პროცესისას Q = Δ U + A {\displaystyle \mathbb {Q} =\Delta U+A} ბ) იზოქორული პროცესისას (A=0) Q = Δ U = m M C Δ T {\displaystyle \mathbb {Q} =\Delta U={m \over M}C\Delta T} გ) იზოთერმული პროცესისას ( Δ U = 0 ) {\displaystyle (\Delta U=0)} Q = A = m M R T l n v 1 v 2 {\displaystyle \mathbb {Q} =A={m \over M}RTln{v1 \over v2}} თერმოდინამიკის მეორე კანონი თერმოდინამიკის მესამე კანონი თერმოდინამიკის პირველი კანონი ფარდობითობის თეორიაში ↑ ქართული საბჭოთა ენციკლოპედია, ტ. 4, თბ., 1979. — გვ. 661.
Heaven's Open

Heaven's Open — მაიკ ოლდფილდის მეთოთხმეტე სტუდიური ალბომი, რომელიც გამოვიდა 1991 წელს. ეს იყო მისი უკანასკნელი დისკი, გამოცემული ლეიბლზე Virgin. საგულისხმოა, რომ დისკზე ავტორის სახელად მითითებულია Michael Oldfield და არა Mike Oldfield. Make Make – 4:18 No Dream – 6:02 Mr. Shame – 4:22 Gimme Back – 4:12 Heaven's Open – 4:31 Music from the Balcony – 19:44 ↑ Allmusic review
Tubular Bells II

Tubular Bells II — მაიკ ოლდფილდის მე-15 სტუდიური ალბომი, რომელიც გამოვიდა 1992 წელს. ეს არის ციკლის „Tubular Bells“ ერთგვარი გაგრძელება, რომელიც კომპოზიციური წყობით ახლოს არის ამ ციკლის წინამორბედ ალბომებთან. გამოსვლისთანავე მაიკმა განაცხადა, რომ უკმაყოფილო იყო წინა, პირველი ნაწილით, ამიტომ ცდილობდა, უფრო სრულყოფილი პიესა ჩაეწერა. განსაკუთრებული წარმატება იქონია ალბომის სინგლმა „Sentinel“. ↑ Allmusic review
The Songs of Distant Earth (ალბომი)

The Songs of Distant Earth — მაიკ ოლდფილდის მე-16 სტუდიური ალბომი, რომელიც გამოვიდა 1994 წელს. აღსანიშნავია, რომ ის დაიწერა არტურ კლარკის ამავე სახელწოდების რომანის გავლენით. ის მთლიანად ნიუ-ეიჯის ჟანრშია შექმნილი, რაც, ერთ მხრივ, იმ დროის მუსიკალურ ტენდენციებს პასუხობდა, მაგრამ, მეორე მხრივ, კრიტიკოსთა უარყოფითი შეფასებები, 1990-იანი წლებისათვის დამახასიათებელი სტანდარტული რიტმების გამო. ინფორმაცია საიტზე Tubular.net ↑ Allmusic review
Voyager (მაიკ ოლდფილდის ალბომი)

Voyager — მაიკ ოლდფილდის მე-17 სტუდიური ალბომი, რომელიც გამოვიდა 1996 წელს. წინა დისკისგან, The Songs of Distant Earth განსხვავებით, ნიუ ეიჯის ელემენტები მასში ნაკლებად არის, ის უფრო ტრადიციულ კელტურ მოტივებს იყენებს. ნაწილობრივ იგი ეფუძნება ცნობილ ირლანდიურ ხალხურ სიმღერებს. ეს არის მუსიკოსის მიერ ლეიბლზე Warner Bros. Records გამოცემული რიგით პირველი დისკი, სამეულიდან. The Song of the Sun – 4:32 Celtic Rain – 4:41 The Hero – 5:03 Women of Ireland – 6:29 The Voyager – 4:26 She Moves Through the Fair – 4:06 Dark Island – 5:43 Wild Goose Flaps Its Wings – 5:04 Flowers of the Forest – 6:03 Mont St Michel – 12:18 ინფორმაცია საიტზე Tubular.net ↑ Allmusic review ↑ "Mike Oldfield - Voyager" (გერმანულად). Austriancharts.at. Hung Medien. წაკითხვის თარიღი 8 აპრილი 2013. ↑ "Mike Oldfield – Voyager" (ფრანგულად). Ultratop.be. Hung Medien. წაკითხვის თარიღი 8 აპრილი 2013. ↑ „Dutchcharts.nl – Mike Oldfield – Voyager“ (ჰოლანდიურად). Hung Medien. წაკითხვის თარიღი 8 აპრილი 2013. ↑ "Mike Oldfield: Voyager" (ფინურად). Musiikkituottajat – IFPI ფინეთი. წაკითხვის თარიღი 8 აპრილი 2013. ↑ "Mike Oldfield – Voyager". Lescharts.com. Hung Medien. წაკითხვის თარიღი 8 აპრილი 2013. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 8 აპრილი 2013. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. წაკითხვის თარიღი 8 აპრილი 2013. ↑ "Mike Oldfield – Voyager". Norwegiancharts.com. Hung Medien. წაკითხვის თარიღი 8 აპრილი 2013. ↑ "Mike Oldfield – Voyager". Swedishcharts.com. Hung Medien. წაკითხვის თარიღი 8 აპრილი 2013. ↑ "Mike Oldfield – Voyager". Swisscharts.com. Hung Medien. წაკითხვის თარიღი 8 აპრილი 2013. ↑ სექტემბერი 1996/7502/ "7 სექტემბერი 1996 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 8 აპრილი 2013. ↑ Polish album certifications – Mike Oldfield – Voyager პოლონურად. პოლონეთის აუდიოს და ვიდეოს მწარმოებლები (ZPAV). ↑ British album certifications – Mike Oldfield – Voyager. ბრიტანეთის ფონოგრამების მწარმოებლების ასოციაცია. შეიყვანეთ Voyager ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
კარლოს ალბერტო ბრენეს ხარკინი

კარლოს ალბერტო ბრენეს ხარკინი (ესპ. Carlos Alberto Brenes Jarquín დ. 1884 — გ. 1942) — ნიკარაგუელი პოლიტიკოსი, ნიკარაგუის 45-ე პრეზიდენტი ლიბერალური პარტიიდან. იგი პრეზიდენტად დანიშნა ანასტასიო სომოსა გარსიამ 1936 წლის 9 ივნისის სახელმწიფო გადატრიალების შემდეგ და პრეზიდენტის პოსტზე იყო იქამდე, სანამ სომოსამ არ დაიკავა იგი 1937 წლის 1 იანვარს. კარლოს ბრენესი იყო სომოსა გარსიას მარიონეტული პრეზიდენტი.
ქსენია პეტერბურგელი

ნეტარი ქსენია პეტერბურგელი — მართლმადიდებელი ეკლესიის წმინდანი, ხსენების დღე არის ძველი სტილით 24 იანვარი, ახალი სტილით — 6 თებერვალი. იგი XIX საუკუნეში ცხოვრობდა სანქტ-პეტერბურგში, რუსეთის მაშინდელ დედაქალაქში. მისი მეუღლე, მეფის კარის მომღერალი, 26 წლის იყო, როდესაც ცოდვათა მოუნანიებლად და უზიარებლად გარდაიცვალა. მწუხარებამ შესძრა ქსენიას გული და აი, სწორედ მაშინ მოუწოდა მას უფალმა ქრისტეს სალოსობისაკენ. თავისი სულიერი ღვაწლი რომ დაეფარა, წმიდანი შეშლილივით იქცეოდა, უცნაურ ტანსაცმელს იცმევდა, და გარდაცვლილი მეუღლის, ანდრიას სახელს იჩემებდა. ქონება ღარიბებს დაურიგა და არაფერი გააჩნდა იმ ტანსაცმლის გარდა, რომელიც ეცვა: საზრდელს კეთილი ადამიანები აწვდიდნენ. როდესაც სმოლენსკის სასაფლაოზე ქვითკირის ტაძრის მშენებლობა დაიწყეს, ქსენია ღამით მალულად ეზიდებოდა ტყიდან აგურებს: ეკლესიის აგებაშიც მონაწილეობდა და ხორცის მოუძლურებით სულსაც შეეწეოდა მუდმივი ლოცვის ღვაწლში. ხალხის უმეტესობა ვერ უგებდა წმიდანს და დასცინოდა. ნეტარი ქსენია მოთმინებით იტანდა წყენას და თავისი შეურაცხმყოფლების ცხონებას შესთხოვდა უფალს. დაუცხრომელი ღვაწლისთვის წმიდანის განჭვრეტის, სასწაულთქმედების და კურნების ნიჭი მიემადლა. ვიკისაწყობში არის გვერდი თემაზე: ქსენია პეტერბურგელი „წმიდანთა ცხოვრება“, ტომი I, თბილისი, 2001 წ. გვ. 112
ნექტარიოს და ფილოთეოზ ათონელნი

ნექტარიოს და ფილოთეოზ ათონელნი — მართლმადიდებელი ეკლესიის წმინდანები, ხსენების დღე არის ძველი სტილით 5 დეკემბერი, ახალი სტილით - 18 დეკემბერი. ღირსი ნექტარიოსი ბიტოლიაში, კოზმა და დამიანეს სავანეში მოღვაწე მამამ აღზარდა. ნეტარი წმიდა მთაზე აღიკვეცა ბერად, შემდეგ კი ღირს მამათა, ფილოთეოზ და დიონისე ათონელების მორჩილებაში იმყოფებოდა. წმიდა ნექტარიოსმა იობივით უდრტვინველად დაითმინა მძიმე ხორციელი სნეულებანი და 1500 წლის 5 დეკემბერს მშვიდობით შეჰვედრა სული უფალს. წმიდა მამის ოთხი წლის შემდეგ აღმოყვანებული უხრწნელი ნაწილები საოცარ კეთილსურნელებას აფრქვევდა. ღირსი ფილოთეოზ ათონელი (XV), ღირსი ნექტარიოსის მოძღვარი, ათონზე, კარიესის სავანეში მოღვაწეობდა. წმიდა ცხოვრებისათვის მას უფლისგან განჭვრეტის ნიჭი მიემადლა. „წმიდანთა ცხოვრება“, ტომი IV, თბილისი, 2003 წ.
ფოტოსფერო

ფოტოსფერო — ვარსკვლავის ატმოსფეროს გამომსხივებელი ფენა, რომელშიც გამოსხივების უწყვეტი სპექტრის ნაკადი წარმოიშვება. ფოტოსფერო იძლევა ვარსკვლავის გამოსხივების ძირითად ნაწილს. ფოტოსფერო არაგამჭირვალე (ოპტიკური სისქე τ ≈ 1 {\displaystyle \tau \approx 1} ), შთანთქავს ხოლო შემდეგ განმეორებით გამოასხივებს ენერგიას, რომელსაც ვარსკვლავის სირღმიდან იღებს. რადგან ფოტოსფეროს გამჭვირვალობა დაბალია, ენერგიის გადატანა კონვექციის გზით ხდება: მზის გვირგვინის შემთხვევაში იხილება როგორც ფოტოსფეროს გრანულირება, ე.ი. ნათელი ცხელი კონვექტიური გრანულების სახით. ფოტოსფეროს სირღმე დამოკიდებულია მისი გამჭვირვალობისა და, ამის შესაბამისად, სიმკვრივეზე. ფოტოსფეროს ტიპური სიღრმე შეადგენს: მზისთვის 300 კმ; თეთრი ვარსკვლავებისთვის (მთავარ თანმიმდევრობის) A0V სპექტრალური კლასით ~1000 კმ; G კლასის გიგანტებისთვის ~104—105 კმ, ე.ი. ვარსკვლავის დიამეტრზე გაცილებით ნაკლები. ფოტოსფეროს ტემპერატურა სირღმისთანავე იზრდება, რაც მზის დისკოს ნაპირის ხილვად დამუქებას განაპირობებს. მზის ფოტოსფეროს ზედაპირზე აღინიშნება დაბალი ტემპერატურის კერები (1500 K) — მზის ლაქები. ფოტოსფეროში ვარსკვლავის გამოსხივების უწყვეტი სპექტრი წარმოიშვება. ფოტოსფეროს თავზე ტემპერატურა და გამჭვირვალობა ვარსკვლავის ატმოსფეროს ქრომოსფეროში, რომელშიც ვარსკვლავის სპქეტრის შთანთქვის ზოლები ფორმირდება (მზის გვირგვინში), მომატებას იწყებს, გვირგვინის ზოგიერთ უბანში მილიონ გრადუსს აღწევს. ფოტოსფეროს სურათები — მზის ყოველდღიური გამოსახულება დაარქივებული 2009-09-19 საიტზე Wayback Machine. კოსმოსის ფიზიკა. მცირე ენციკლოპედია: საბჭოთა ენციკლოპედია, 1986 ფოტოსფერო — მზის ენციკლოპედია დაარქივებული 2009-04-04 საიტზე Wayback Machine.
ლეონარდო არგუელიო ბარეტო

ლეონარდო არგუელიო ბარეტო (ესპ. Leonardo Argüello Barreto; დ. 29 აგვისტო, 1875 — გ. 15 დეკემბერი, 1947) — ნიკარაგუელი პოლიტიკოსი, ნიკარაგუის 47-ე პრეზიდენტი კონსტიტუციონალ-ლიბერალური პარტიიდან. რამდენიმე მცდელობის შემდეგ მან გაიმარჯვა არჩევნებში. მის ოცდაექვსდღიან პრეზიდენტობას ბოლო მოუღოს ანასტასიო სომოსა გარსიას, ნიკარაგუის რეალური მმართველის, მოწყობილმა სახელმწიფო გადატრიალებამ. ლენარდო არგუელიო ბარეტო დაიბადა ნიკარაგუის ქალაქ ლეონში, სადაც მუშაობდა ექიმად. 1912 წელს იგი ჩაირიცხა ლიბერალურ პარტიაში. ასევე მონაწილეობას იღებდა 1926 წლის კონსტიტუციონალისტების ომში. არგუელიო მსახურობდა ეროვნული ასამბლეის პრეზიდენტად, ნიკარაგუის სახალხო განათლების, შინაგან და საგარეო საქმეთა მინისტრად. გარდა დიპლომატობისა და პოლიტიკური მოღვაწეობისა, არგუელიო ეწეოდა სამწერლობო მოღვაწეობას. იგი მონაწილეობდა 1936 წლის საპრეზიდენტო არჩევნებში, თუმცა დამარცხდა ანასტასიო სომოსათან პაექრობისას. შემდგომი, 1947 წლის, არჩევნებისთვის ყველას გასაკვირად სომოსამ ლიბერალური პარტიიდან პრეზიდენტობის კანდიდატად ლეონარდო არგუელიო დაასახელა, იმ პირობით თუ სომოსა გახდებოდა ეროვნული გვარდიის მეთაური. 1947 წლის 1 მაისს ინაუგურაციაზე წარმოთქმული სიტყვიდან ჩანდა, რომ ახალარჩეული პრეზიდენტი არ იქნებოდა გენერალ სომოსას მარიონეტი. იმ დღიდან დაპირისპირება სომოსასა და არგუელიოს შორის იზრდება და მწვავე დაპირისპირებაში გადადის. მთავრობამ ამხილა ეროვნული გვარდიის დანაშაულებები და გამოაქვეყნა ანასტასიო სომოსას მიერ მისი პრეზიდენტობის დროს მითვისებული საკუთრებები. ამ პერიოდში გავრცელდა ხმები, რომ პრეზიდენტი შეეკრა სომოსას მოწინააღმდეგე სამხედროებს, ძმებ ფრანსისკო და ორასიო აგუირე ბაკას. ამ ყოველივემ გააშმაგა სომოსა, რომელსაც ოცნებად გადაექცა მთელი ნიკარაგუა დაემორჩილებინა. 1947 წლის 26 მაისს გენერალი ანასტასიო სომოსა გაუძღვა ამბოხებულებს პრეზიდენტის წინააღმდეგ იმ ბრალდებით, რომ მთავრობა შეთქმულიყო სომოსას წინააღმდეგ ეროვნული გვარდიის მეთაურობიდან გადასაყენებლად. კონგრესმა ლეონარდო არგუელიო ბარეტო პრეზიდენტობისთვის უუნაროდ და თანამდებობიდან გადაყენებულად სცნო. ბრალდებით-იგი ძირს უთხრიდა წესრიგს არმიაში. ასამბლეამ არგუელიოს შემცვლელად სომოსას მარიონეტი ბენხამინ ლაკაიო საკასა გამოაცხადა. არგუელიომ თავი შეაფარა მექსიკის საელჩოს, საიდანაც ექვსი თვის შემდეგ გადავიდა მექსიკაში პრეზიდენტის თანამდებობის დაუთმობლად. ძმებმა აგუირეებმა პანამის საელჩოს დახმარებით ვენესუელაში ჩააღწიეს. პრეზიდენტი არგუელიო მეხიკოში ჩასვლიდან მალევე 1947 წლის 15 სექტემბერს გარდაიცვალა. იგი დაკრძალულია მეხიკოში.
ვარდი ემილისათვის

"ვარდი ემილისათვის" (ინგლ. A Rose for Emily) — ამერიკელი ავტორის უილიამ ფოლკნერის ნოველა, რომელიც პირველად გამოქვეყნდა 1930 წლის 30 აპრილს. ეს ამბავი ხდება თავად ფოლკნერის მიერ გამოგონილ ქალაქში – ჯეფერსონში, რომელიც მდებარეობს ასევე მის მიერ გამოგონილ მხარეში – იოკნაპატოფაში, მისისიპში. ეს იყო ფოლკნერის პირველი ნოველა, რომელიც სახალხო ჟურნალში გამოქვეყნდა.
ბენხამინ ლაკაიო საკასა

ბენხამინ ლაკაიო საკასა (ესპ. Benjamín Lacayo Sacasa; დ. 27 ივნისი, 1893 — გ. 4 აპრილი, 1959) — ნიკარაგუელი პოლიტიკოსი, ნიკარაგუის 48-ე პრეზიდენტი. საკასა სამი თვის განმავლობაში ასრულებდა პრეზიდენტის მოვალეობას და იყო ანასტასიო სომოსა გარსიას მარიონეტი. ბიოგრაფია
ვიქტორ მანუელ რომან ი რეიესი

ვიქტორ მანუელ რომან ი რეიესი (ესპ. Víctor Manuel Román y Reyes; დ. 13 ოქტომბერი, 1872 — გ. 6 მაისი, 1950) — ნიკარაგუელი პოლიტიკოსი, ნიკარაგუის 49-ე პრეზიდენტი. სამი წლის განმავლობაში. იგი პრეზიდენტის პოსტზე ყოფნისას გარდაიცვალა. მის მთავრობაში ვიცე-პრეზიდენტის თანამდებობა ეკავა მარიანო არგუელიო ვარგასს. ვიქტორ მანუელ რომან ი რეიესი (ასევე უწოდებდნენ ტ.ვ-ტიო ვიქტორი) იზიარებდა ხოსე სანტოს სელაიას სამხედრო ფილოსოფიას, რომელიც გერმანიის კაიზერის სამხერდო თვალთახედვის იდენტური იყო. ტიო ვიქტორი სომოსას ლიბერალ-ნაციონალისტური პარტიის წევრი იყო. პრეზიდენტი ვიქტორ მანუელი ფილადელფიაში გარდაიცვალა. მან სასიკვდილო სარეცელთან, რომელიც გარშემორტყმული იყო შვილიშვილებით, ოჯახის წევრებითა და რამდენიმე პოლიტიკოსით, ხელი მოაწერა ლიბერალური და კონსერვატული პარტიების კოალიციურ შეთანხმებას. პრეზიდენტი დაეხმარა პოლიტიკურ უმცირესობებს ეროვნულ კონგრესში შეეღწიათ.
ელექტრომაგნიტური ველი

ელექტრომაგნიტური ველი — ფიზიკური ველი რომელსაც წარმოქმნიან ელექტრული მუხტის მქონე სხეულები. ის გავლენას ახდენს დამუხტული ნაწილაკების მოძრაობაზე. ელექტრომაგნიტური ველი განსაზღვრავს ელექტრომაგნიტურ ურთიერთქმედებას, რომელიც წარმოადგენს ბუნებაში არსებული ოთხი ფუნდამენტური ურთიერთქმედებიდა ერთ-ერთს (გრავიტაციასთან, სუსტ და ძლიერ ურთიერთქმედებათან ერთად). ელექტრომაგნიტური ველი შეიძლება წარმოდგენილი იქნას როგორც ელექტრული ველისა და მაგნიტური ველის კომბინაცია. ელექტრულ ველს აგენერირებენ უძრავი მუხტები, ხოლო მაგნიტური ველის წყაროა მოძრავი მუხტი (ელექტრული დენი). მუხტებისა და დენების ურთიერთქმედება ელექტრომაგნიტურ ველთან აღიწერება მაქსველის განტოლებებითა და ლორენცის ძალით. ელექტრომაგნიტური გამოსხივება ელექტრომაგნიტური ტალღა მაქსველის განტოლებები ელექტრომაგნიტური ველი – ენციკლოპედია ბრიტანიკა (ინგლისური)
მანუელ ფერნანდო სურიტა

მანუელ ფერნანდო სურიტა (ესპ. Manuel Fernando Zurita) ნიკარაგუელი პოლიტიკოსი, ნიკარაგუის პრეზიდენტის მოვალეობის შემსრულებელი ერთი დღის განმავლობაში. სურიტა მოგვიანებით თავმჯდომარეობდა ნიკარაგუის დეპუტატთა საბჭოებს. 1956 წელს, გარდაცვლილი ანასტასიო სომოსას დაკრძალვას ხელმძღვანელობდა. 1958 წელს სურიტას ნიკარგუის ელჩად დანიშნავენ ესპანეთში.
ლუის სომოსა დებაილე

ლუის სომოსა დებაილე (ესპ. Luis Somoza Debayle; დ. 18 ნოემბერი, 1922 — გ. 13 აპრილი, 1967) — ნიკარაგუელი პოლიტიკოსი, ნიკარაგუის 51-ე პრეზიდენტი. ანასტასიო სომოსა გარსიას შვილი, 7 წლის განმავლობაში, სიცოცხლის ბოლომდე იყო ნიკარაგუის დიქტატორი. ლეონში დაბადებულ ლუის სომოსას ლეონის სახელმწიფო უნივერსიტეტში მიუღია უმაღლესი განათლება. მამის მკვლელობის შემდეგ ლუის სომოსა გახდა ნიაკარგუის დროებითი პრეზიდენტი და იმავე წლის ბოლოს აირჩიეს ნიაკარგუის პრეზიდენტად. ლუისის მმართველობა იყო მეტად რბილი ვიდრე მამამისის. თუმცა სამოქალაქო თავისუფლება კვლავ შეზღუდული იყო და კორუფცია კიდევ უფორ გაძლიერდა. მისი ძმა ანასტასიო სომოსა დებაილე უძღვებოდა ეროვნულ გვარდიას, რითაც ქვეყანაში ყველაზე ძლიერი ხელისუფლად გადაიქცა, თავისი ძმის შემდეგ. თუმცა რეალური მმართველი მაინც ლუის სომოსა დებაილე იყო, სანამ 1963 წლის 13 აპრილს არ გარდაიცვალა მანაგუაში, გულის ინფარქტით. ლუის სომოსას მმართველობისას ნიკარაგუა წარმოადგენდა ცენტრალურ ქვეყანას ცენტრალური ამერიკის საერთო ბაზრის შესაქმნელად.
რენე ჩიკ გუტიერესი

რენე ჩიკ გუტიერესი (ესპ. René Schick Gutiérrez; დ. 23 ნოემბერი, 1909, ლეონი, ნიკარაგუა — გ. 3 აგვისტო, 1966) — ნიკარაგუელი პოლიტიკოსი, ნიკარაგუის 52-ე პრეზიდენტი. ლუის სომოსა დებაილეს მარიონეტი 1963 წლის 1 მაისიდან 1966 წლის 3 აგვისტომდე, იყო ნიკარაგუის პრეზიდენტი. გარდაცვალებამდე რამდენიმე ხნით ადრე ეწვია აშშ-ს, სადაც შეხვდა ქვეყნის პრეზიდენტ ლინდონ ჯონსონს. რენე ჩიკ გუტიერესი. Munzinger. Internationales Biographisches Archive. დაარქივებულია ორიგინალიდან — 2013-03-16. ციტირების თარიღი: 2013-03-15. რენე ჩიკ გუტიერესის ბიოგრაფია. Biografías y Vidas. დაარქივებულია ორიგინალიდან — 2013-03-16. ციტირების თარიღი: 2013-03-15.
ორლანდო მონტენეგრო მედრანო

ორლანდო მონტენეგრო მედრანო (ესპ. Orlando Montenegro Medrano; დ. 15 მაისი, 1920 — გ. 29 ოქტომბერი, 1988) ნიკარაგუელი პოლიტიკოსი, ნიკარაგუის დროებითი პრეზიდენტი 1966 წელს. ორლანდო მონტენეგრო მედრანო geni.com-ზე
ლორენსო გერერო გუტიერესი

ლორენსო გერერო გუტიერესი (ესპ. Lorenzo Guerrero Gutiérrez; დ. 1900 - გ. 1981) — ნიკარაგუელი პოლიტიკოსი, ნიკარაგუის 53-ე პრეზიდენტი. 1956-1963 წლებში ლუის სომოსა დებაილეს ადმინისტრაციაში ეკავა ნიკარაგუის ვიცე-პრეზიდენტის თანამდებობა. ↑ History of Vicepresidency. დაარქივებულია ორიგინალიდან — 2012-11-01. ციტირების თარიღი: 2017-04-13.
ელექტროდინამიკა

ელექტროდინამიკა — ფიზიკის ნაწილი, რომლის გავლენის ქვეშ ექცევა ყველა ის სფერო რომელიც ელექტრონთან არის დაკავშირებული. თავისუფალი ელექტრონების სტაციონარ მდგომარეობას სწავლობს ელექტროსტატიკა. ელექტრონების მოწესრიგებულ გადაადგილებას ერთი მიმართულებიდან მეორეში განიხილავს მუდმივი ელექტრული დენი. ლითონის გამტარში ელექტრონების მოძრაობისას წარმოქმნილ მაგნიტურ ველს - დენების მაგნიტური ველი. ელექტრონების ცვლადი მოძრაობისას წარმოქმნილ ძალებს შეისწავლის ელექტრომაგნიტური ინდუქცია. კვანტური ელექტროდინამიკა სტატიაელექტროდინამიკა ფიზიკის ენციკლოპედიაში